Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Hamas aloitti sodan Israelia vastaan tekemällä 7.10. verilöylyn.
Sodassa pidettyä humanitaarista taukoa on jatkettu kahdella päivällä.
Kansainvälinen Israelin painostus kasvaa, -
ja ulkovallat vaativat kahden valtion ratkaisua.
IDF ilmoitti valmiudestaan jatkaa taistelua, -
kun humanitaarisen tauon jatkoaika päättyy.
Haurasta sotatoimien taukoa -
Israelin sodassa terroristeja vastaan Hamasin piinaamassa Gazassa -
on jatkettu kahdella päivällä.
Osapuolet sopivat eilen, että taukoa jatketaan kahdella päivällä, -
ja Hamas myöntyy vapauttamaan 10 panttivankia lisää joka päivä.
Lisäksi Hamas onnistui kiristämään Israelin lupaamaan, -
että Israel vapauttaa vielä 50 palestiinalaista, -
jotka istuvat terrorismiin liittyviä tuomioita.
Sekä Israel että Qatar hyväksyivät sovitut asiat.
Israelin oikeusministeri julkaisi verkossa 50 naisterroristin nimet, -
jotka vapautetaan vankilasta tauonjatkosopimuksen myötä.
Kaikesta huolimatta IDF:n tiedottaja, kontra-amiraali Daniel Hagari painotti,-
että ennen kuin vankeja vaihdetaan, mikään ei ole taattua.
Panttivankien vapautusponnistelut etenevät, -
ja pidämme perheet ja kansan ajan tasalla.
Nyt tarvitaan kärsivällisyyttä.
Työstämme panttivankien vapautus- puitteita välittäjien kautta yötä päivää
Mikään ei ole vielä lopullista.
Asiat etenevät myös tänä iltana. Ollaan kärsivällisiä.
Hagari korosti, että yksi panttivangeista, 84-vuotias nainen, -
joka vapautettiin eilen Hamasilta, saa parhaillaan hengen pelastavaa hoitoa.
Hamas ei ollut huolehtinut hänen lääketarpeistaan -
vastoin kansainvälistä lakia.
Hamasin 7.10. tekemässä verilöylyssä -
julmat terroristit ottivat Elman panttivangiksi.
Hänet raahattiin Gazaan moottoripyörällä.
Hamas piti Elmaa vankina 51 päivää ja yötä.
Häntä pidettiin karuissa olosuhteissa, -
eikä hän saanut tarvitsemiaan lääkkeitä.
Punainen risti ei käynyt hänen luonaan.
Kun hänet vapautettiin, hänen tilansa oli kriittinen.
Elma on muistutus kriittisestä tehtävästämme.
Nyt hän on kotona, ja hänestä huolehditaan.
Kuka pitää huolta muista panttivangeista Gazassa?
Yli 150 on panttivankina: miehiä, naisia, lapsia, vauvoja.
Kuka heistä huolehtii?
Kuka pitää sylissä kymmenkuista vauvaa Kfir Bibasia?
Minä kerron: armottomat terroristit pitävät häntä panttivankina Gazassa.
Hagari vaati kansainvälistä yhteisöä ja erityisesti Punaista ristiä -
takaamaan Hamasin vankina olevien panttivankien turvallisuuden.
Kehotamme kansainvälisiä järjestöjä, erityisesti Punaista ristiä, -
käyttämään välineitään, jotta he pääsevät panttivankien luo -
varmistamaan, että nämä saavat tarvitsemaansa lääkehoitoa.
Panttivankeja ei ole menetetty.
Emme odottele toivomassa, että heidät löydetään.
Pelastamme panttivangit, maksoi mitä maksoi.
Se on velvollisuutemme ja Israelin puolustusvoimien moraalinen vastuu.
Sen vuoksi me taistelemme, -
ja taistelua pitää jatkaa, kunnes kaikki panttivangit ovat kotona.
Hagari painotti IDF:n olevan valmis jatkamaan taistelua, -
jotta kaikki panttivangit saadaan vapaaksi -
ja islamistinen Hamas ja muut terroristiryhmät Gazassa tuhottua.
IDF-joukot Gazassa valmistautuvat operatiivisilla taukolinjoilla -
suorittamaan sodan seuraavat vaiheet.
Joukot kiertävät Gazan kaistan ympärillä, -
lepäävät, harjoittelevat ja nostavat valmiuttaan jatkaa sotaa.
Varusteita ja ammuksia täydennetään -
ja panssariajoneuvoja valmistellaan taisteluun.
Palaamme sotatantereelle päättäväisinä kaksi tavoitetta mielessä:
panttivankien vapautus ja Hamasin tuhoaminen.
Israelin hallituskabinetti hyväksyi päätöksen -
jatkaa humanitaarista taukoa osana Israelin ponnisteluja -
panttivankien vapauttamiseksi Hamasin hallusta.
Jatkamme työtä panttivankien vapautussopimusten parissa -
ja päätavoitteisiin pyrkimistä: vapauttamaan kaikki panttivangit, -
tuhoamaan Hamasin ja varmistamaan, ettei tämä uhka enää toistu Gazasta.
Mitä on ollut, ei enää ole, eikä sinne jää hallintoa, -
joka kannustaa, opettaa ja maksaa terrorismista.
Israel on vannonut jatkavansa sotaa, kun tauko päättyy.
Sen sijaan Qatar suojelee Hamasia, -
sillä Hamasin poliittinen johto asuu Dohassa.
Qatar yrittää hyödyntää välittäjän rooliaan -
ja pakottaa Hamasin aloittaman sodan päättymään.
Seuraavien 48 tunnin aikana keskitymme siihen ja toivomme, -
että saavutetaan kestävä aselepo, joka johtaisi lisäneuvotteluihin -
ja lopulta väkivaltatilanteen ja sodan päättymiseen.
Koko kansainvälistä yhteisöä tarvitaan painostamaan, jotta se tapahtuisi.
Työskentelemme sillä, mitä on. Juuri nyt meillä on sopimuslauseke, -
jolla taukoa voidaan jatkaa niin kauan kuin Hamas pystyy takaamaan -
ainakin kymmenen panttivangin vapautuksen.
Se meillä on tällä hetkellä.
Qatarin ponnistelujen ohella Egyptin, Saudi-Arabian -
ja muiden Lähi-idän ja länsimaiden ulkoministerit -
vaativat yhdessä pysyvää tulitaukoa. He aikovat hyödyntää -
kansainvälistä liikehdintää ja painostaa Israelin kahden valtion ratkaisuun.
Kahden valtion ratkaisu on yhä kansainvälisen yhteisön kanta, -
mutta juuri nyt kyse ei ole prosessista.
Konfliktin hallinta ilman, että päästään palestiinalaisvaltion perustamiseen, -
ei ole hyväksyttävissä.
Kansainvälisellä yhteisöllä on mekanismit -
kahden valtion ratkaisun toimeenpanoon.
Osapuolten välisistä asioista on neuvoteltu kolme vuosikymmentä, -
emmekä voi enää nojata siihen, että konfliktit toistuvat, -
koska politiikat eivät tue rauhaa -
vaan väkivallan ja polarisoinnin kasvua.
Uskomme, että on aika toteuttaa kahden valtion malli -
ja luoda palestiinalaisvaltio, jotta konflikti saadaan viimein ratkaistua.
Kokous oli hyvä. Välitimme viestimme.
Nykyinen tulitauko on tärkeä, ja on tärkeää rakentaa sen pohjalta.
Humanitaarista apua pitää lisätä. 170 rekkaa ei riitä.
Tämä konflikti pitää päättää nyt.
Nämä huomiot lausuttiin Välimeren unionin foorumilla Barcelonassa.
Mukana oli valtioita, jotka ovat muuttaneet mieltään siitä, -
miten he aluksi tukivat Israelia tuhoamaan Hamasin.
Israelin delegaatio ei ollut läsnä foorumilla.
Saksa, joka tukee järkähtämättä Israelin itsepuolustusoikeutta, -
totesi, että antisemiittistä vihaa tai Israelin-vastaista lietsontaa ilmaisevat
kohtaavat Saksassa ankarat seuraukset.
Se on selvää, -
että jokaisella on oikeus ilmaista mielipiteensä etenkin demokratioissa.
Mutta antisemitistinen viha ja Israelin- vastainen lietsonta ei ole mielipide.
Jos joku Saksassa kyseenalaistaa Israelin olemassaolo-oikeuden -
tai jopa suhteellistaa holokaustia, -
hän kohtaa kiivaan vastustuksemme kaikkine seurauksineen.
Saksan ulkoministeri korosti, että Saksalla on erityinen suhde Israeliin -
ja arabimaat luottavat Saksaan, -
ja siksi Saksaa voitaisiin hyödyntää välittäjänä, -
jotta nykyinen kriisi saataisiin ratkaistua.
Koska maamme Saksa seisoo vakaasti Israelin rinnalla -
ja nauttii arabimaiden luottamusta, -
me voimme ― ja meidän täytyy ― toimia sillanrakentajina.
Länsimaat ja arabimaat yrittävät löytää ratkaisua kriisiin, mutta myös Kiina -
koettaa ottaa roolia Israelin ja palestiinalaisten konfliktissa.
Kiina on painottanut yhä uudelleen, että väkivalta ei tuo aitoa turvaa -
eikä voimankäytöllä saavuteta kestävää rauhaa.
Kiina pitää tervetulleena ponnisteluja tilanteen rauhoittamiseksi.
Kaikkien osapuolten pitäisi panna täytäntöön -
turvallisuusneuvoston päätöslauselma 2712 ja siihen liittyvät päätöslauselmat
Osapuolten pitäisi jatkaa tulitaukosopimusta -
ja lopulta lopettaa sotatoimet aidosti ja kestävästi.
Kiitos seurasta!
Kannustan rukoilemaan rauhaa Jerusalemille ja pelastusta Israelille.
Jos tuotantomme on siunannut sinua ja haluat tukea -
lahjoitusten varassa toimivan TV7:n tuotantokustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua iltaa!
Nähdään tulevien ohjelmien parissa. Siihen saakka shalom Jerusalemista.
Suomennos: Maija Tuukkanen